kardosdrur/scandi-wiki huggingface dataset:
Thüringerne

Thüringerne (lat. Thuringi, T(h)ueringi eller Thoringi) var en vestgermansk stamme. Den dukkede op omkring 280 i slutningen af Folkevandringstiden i Harzen i det centrale Germanien i et område, der stadig bærer deres navn Thüringen. De udfyldte et tomrum, efter at områdets tidligere beboere – alemannerne, migrerede mod syd til det område der nu er opkaldt efter dem, Alamannen. Thüringerne kan have været rester af alemannersammenløbet eller blot en mindre stamme. Måske er de resterne af hermundurierne, hvis sidste del af navnet ("-duri") kom fra ("-thuri") og senere fået tilført endelsen "-ing", som betyder "efterkommere af ([herman]duri)". Måske er de efterkommere af den keltisk-germanske stamme Turonen.

Politisk historie 
Thüringerne skabte et rige i slutningen af det 5. århundrede. Det nåede sin største omfang i starten af det 6. århundrede, hvor det blev erobret af frankerne i 531–532. Udgravninger af thüringergravpladser har vist en kranieopbygning, som tyder på tilstedeværelse af hunner-kvinder eller slaver, måske et tegn på, at mange thüringer tog sig hunner-kvinder eller slaver i kølvandet på hunnerrigets kollaps. Der er også smykker i gravene fra ostrogotiske og langobardiske kvinder, hvilket taler for kontakter mellem disse stammer. Thüringerne blev underlagt frankiske hertuger, men de gjorde oprør og oprettede igen deres eget selvstændige rige i slutningen af det 7. århundrede under deres konge  Radulf. Mod slutningen af århundredet var dele af riget kommer under saksiske hertuger. Under Karl Martell og Sankt Bonifatius blev de ingen underlagt frankisk overherredømme og regeret af frankiske hertuger med sæde i Würzburg.

Thüringerne havde en selvstændig identitet så sent som i 785–786, da en af deres ledende mænd Hardrad ledede et afbrudt oprør mod Karl den Store. Karolingerne fik nedskrevet deres overleverede love i Lex Thuringorum, men har nok ikke gjort så meget brug af dem og fortsatte med at opkræve skatter i form af svineleveringer, antagelig en skat først indstiftet af merovingerne. I det 10. århundrede under ottonen lå thüringernes magtcentrum  i nærheden af Erfurt. Så sent som i slutningen af det 10. århundrede fortsatte tyske regenter med at opkræve  svineskatten.

I 1020'erne begyndte ærkebiskop Aribo at slå mønter i Erfurt, den ældste markedsby i Thüringen, hvorefter økonomien og i særdeleshed handel blev stærkt forøget.

Kilder 
 Reuter, Timothy. Germany in the Early Middle Ages 800–1056. New York: Longman, 1991.
 Thompson, James Westfall. Feudal Germany. 2 vol. New York: Frederick Ungar Publishing Co., 1928. 
 Schutz, Herbert. The Germanic Realms in Pre-Carolingian Central Europe, 400–750. American University Studies, Series IX: History, Vol. 196. New York: Peter Lang, 2000.

Noter 

Germanske stammer
Real Gone

Real Gone er Tom Waits 19. album, specielt kendt for hittene Hoist That Rag og Top of the Hill. Albummet er også mærkbart, fordi hele albummet er indspillet på Tom Waits badeværelse. Dette forringer dog ikke lydkvaliteten på albummet. Albummet indeholder desuden, ud over de to ovenstående hits, en længere række sange, som alle har den samme lyd og stil. Real Gone er altså et album med meget den samme lyd. Den kan betragtes som en sang for sig selv, mellem albummet før det, Alice, og hans nyere Orphans, Bawlers, Brawlers and Bastards. Den unikke lyd bærer præg af, at albummet er meget vokalbaseret, ved at vokalen hyppigt bliver anvender som rytmeinstrument. Albummet skiller sig desuden ud ved at være det første hvorpå klaveret, der ellers oprindeligt var Tom Waits hovedinstrument, er pakket væk.

Personer 
 Brain – percussion, claps
 Les Claypool – bass
 Mark Howard – bells, claps
 Marc Ribot – guitar, banjo, cigar box banjo
 Larry Taylor – bass, guitar
 Casey Waits – drums, turntables, percussion, claps
 Tom Waits – vocals, guitar, chamberlin, percussion, shakers
 Trisha Wilson – claps

Numre 
 1. "Top of the Hill"
 2. "Hoist That Rag
 3. "Sins of My Father"
 4. "Shake It"
 5. "Don't Go Into That Barn"
 6. "How's It Gonna End"
 7. "Metropolitan Glide"
 8. "Dead And Lovely"
 9. "Circus"
 10. "Trampled Rose"
 11. "Green Grass"
 12. "Baby Gonna Leave Me"
 13. "Clang Boom Steam"
 14. "Make It Rain"
 15. "Day After Tomorrow"
 16. "Chickaboom"

Album fra 2004
Tom Waits-album
Bomber (album)

Bomber er det tredje album af det britiske heavy metal-band Motörhead, som blev udgivet i oktober 1979. Det blev også indspillet i 1979 samme år som Overkill.

Under indspilningerne var produceren Jimmy Miller i stigende grad påvirket af heorin, hvor han på et tidspunkt forsvandt fra studiet, og senere fundet sovende ved sin bil. Ironisk indeholder albummet bandets første anti-heroinsang, "Dead Men Tell No Tales".

Albummet viste Lemmy fra hans mest følsesmæssige intense side, hvor han rækker ud efter politiet i "Lawman," hvordan hans far forlod ham og sin mor i "Poison", fjernsynet i "Talking Head" og show business i "All the Aces". Titelsporet var inspireret af Len Deightons roman Bomber. På sporet "Step Down" er "Fast" Eddie Clarke med som vokalist.

Singlen "Bomber" blev udgivet den 23. november 1979 en måned inden albummet. Singlen der blev trykt i 20.000 blå vinyl eksemplarer, blev hurtigt udsolgt og erstattet af en sort vinyl.

'Bomber turnéen' fulgte, hvortil en fyrre fods aluminium kopi af en Heinkel He 111 blev lavet.
Bomber blev udgivet den 27. oktober, 1979 og ligesom singlen blev den trykt i blå vinyl.

En speciel dobbelt-CD genudgivelse af Bomber fandt sted i juni 2005 i anledningen af Motörheads 30 års jubilæum-turné.

Spor 
Alle spor skrevet af Lemmy, Phil Taylor, Eddie Clarke medmindre andet står notere.

Originale album 
 "Dead Men Tell No Tales" – 3:07
 "Lawman" – 3:56
 "Sweet Revenge" – 4:10
 "Sharpshooter" – 3:19
 "Poison" – 2:54
 "Stone Dead Forever" – 4:54
 "All the Aces" – 3:24
 "Step Down" – 3:41
 "Talking Head" – 3:40
 "Bomber" – 3:43

Bonusspor 
CD genudgivelsen havde disse spor tilføjet:
  "Over the Top" – 3:21
 "Leaving Here" (Lamont Dozier, Brian Holland og Edward Holland, Jr.) – 3:02
 "Stone Dead Forever [Live]" – 5:20
 "Dead Men Tell No Tales [Live]" – 2:54
 "Too Late Too Late [Live]" – 3:21
 Spor 12 til 15 blev taget fra bandets ep, The Golden Years, som blev udgivet det efterfølgende år.

Deluxe udgave

Disk 1 
 "Dead Men Tell No Tales" – 3:07
 "Lawman" – 3:56
 "Sweet Revenge" – 4:10
 "Sharpshooter" – 3:19
 "Poison" – 2:54
 "Stone Dead Forever" – 4:54
 "All the Aces" – 3:24
 "Step Down" – 3:41
 "Talking Head" – 3:40
 "Bomber" – 3:43

Disk 2 
 "Over the Top" – 3:20
 "Stone Dead Forever [Alternativ version]" – 4:34
 "Sharpshooter" [Alternativ version]" – 3:16
 "Bomber [Alternativ version]" – 3:35
 "Step Down [Alternativ version]" – 3:29
 "Leaving Here [Live]" (Dozier, Holland, Holland) – 3:02
 "Stone Dead Forever [Live]" – 5:31
 "Dead Men Tell No Tales [Live]" – 2:44
 "Too Late Too Late [Live]" – 3:20
 "Step Down [Live]" – 3:49

Fodnoter

Eksterne henvisninger 
 Bomber på Amazon.com
 Motorhead officielle hjemmeside

Album fra 1979
Motörhead-album
Leopold Figl

Leopold Figl (født 2. oktober 1902, død 9. maj 1965) var en østrigsk politiker for ÖVP, og han var landets første forbundskansler efter 2. verdenskrig.

Biografi 
Figl blev født i Rust i Niederösterreich, som søn af en bondefamilie, hvor han havde fire søstre og fire brødre. Han blev diplomingeniør i landbrugsvidenskab fra Universität für Bodenkultur Wien i 1931 og blev to år senere formand for Niederösterreichischer Bauernbund, som var et konservativt bondeparti.

Efter Engelbert Dollfuß' magtkup blev Figl leder af den paramilitære organisation Ostmärkische Sturmscharen i Niederösterreich. Efter "Anschluss" deporterede nazisterne Figl til koncentrationslejren Dachau i 1938, hvorfra han først blev løsladt i maj 1943. Han arbejdede derefter som ingeniør i olieindustrien, men blev atter arresteret i oktober 1944 og bragt til koncentrationslejren Mauthausen-Gusen. I februar 1945 blev han dømt til døden for højforræderi, hvor han blev indsat i en dødscelle i Wien.

Med afslutningen af 2. verdenskrig blev østrig besat af De Allierede og den russiske militærkommandant bad Leopold Figl om at stå i spidsen for fødevareforsyningen i Wien. Den 14. april 1945 gendannede han Bauernbund og indlemmede det i det konservative østrigske folkeparti ÖVP, som blev dannet tre dage senere. Figl blev valgt som partiets næstformand, og den 27. april blev han provisorisk delstatsformand for Niederösterreich samt statssekretær i Karl Renners provisoriske regering.

Det første frie valg i Østrig siden 1934 blev afholdt i november 1945, hvor ÖVP fik absolut flertal. Leopold Figl blev herefter foreslået som forbundskansler, og han tiltrådte posten den 20. december. Efter krav fra De Allierede blev der dannet en stor koalition med SPÖ, men på grund af intern kritik i ÖVP af for stor kompromisvilje overfor SPÖ afløste Julius Raab Leopold Figl som partiformand i 1951. Julius Raab blev Østrigs første folkevalgte forbundskansler i 1953.

Figl blev udenrigsminister i Raabs regering, og han spillede en aktiv rolle i fuldbyrdelsen af Østrigs Statstraktat i 1955. I 1959 blev Figl afløst af Bruno Kreisky som udenrigsminister, og Figl blev herefter i perioden frem til 1962 formand for Nationalrådet. Fra 1962 blev han delstatsformand i Niederösterreich.

Kort efter fik Figl konstateret nyrekræft. ÖVP ønskede i 1965 at opstille ham til valget som forbundspræsident, hvilket han dog afviste. To og en halv måned senere døde han af sin sygdom. Figls ligtog blev den 14. maj under stor offentlig deltagelse ført fra parlamentet over Ringstraße til Heldenplatz, hvor der blev afholdt en mindehøjtidelighed. Figl er begravet i en æresgrav på Wiener Zentralfriedhof.

Referencer

Eksterne henvisninger 
 

Kanslere fra Østrig
Udenrigsministre fra Østrig
Jucu

Jucu er en kommune i Transsylvanien i Rumænien, distrikt Cluj, med 4.133 indbyggere.

Kommuner i distriktet Cluj
Paneldata

I statistik og økonometri refererer paneldata til data i to dimensioner. Der kan eksempelvis være tale om et datasæt indeholdende givne oplysninger om personer over tid. Hvis datasættet kun indeholder én tidsperiode, vil man i stedet kalde det tværsnitsdata. Hvis datasættet derimod indeholder flere tidsperioder, men ikke flere personer (eller andet), vil man kalde det tidsseriedata.

Analyse af paneldata 
Et panel har formen

og en generel paneldata-regressionsmodel er givet ved

Det er muligt at antage forskellige strukturer for denne model. Hvis man antager at 

hvor  er en individspecifik tidsinvariant effekt, vil der eksempelvis være tale om en såkaldt fixed effects regressionsmodel.

Matematiske og kvantitative metoder (økonomi)
Statistik
Konklave

Konklave eller Pavevalg i den romerskkatolske kirke er forsamlingen af kardinaler, der vælger den nye pave, efter at den gamle er død eller træder af, som det var tilfældet med Benedikt d. 16. 
Ordet konklave stammer fra latin con'clave og betyder: aflukkeligt værelse (bogstaveligt cum clave: med nøgle); specielt om den fra omverdenen afspærrede del af Vatikanpaladset, hvor pavevalget foregår. 

Forsamlingen af kardinaler vælger paven.

Annuntio vobis gaudium magnum! Habemus Papam! – Jeg meddeler jer en stor glæde! Vi har en pave! Sådan lyder budskabet fra protodiakonen fra balkonen over Peterspladsen i Rom, når valget er truffet. Det sker ved en højtidelig og historisk proces, der følges til punkt og prikke.

To uger efter pavens død vil kardinalerne mødes ved et højtideligt hemmeligt konklave i Det Sixtinske Kapel for at vælge apostlen Peters næste efterfølger. Konklavet må ikke afholdes senere end 20 dage efter. 14 dages-reglen er opstået for at give alle kardinalerne mulighed for at nå frem fra alle verdens hjørner. En regel, som nok mere stemmer overens med den tid, hvor kardinalerne skulle nå frem med hest og vogn end i dag, hvor de kommer flyvende til Rom.

Kardinalerne er udpeget overalt i verden og er pavens nærmeste rådgivere. Som det er i dag kan op til 120 kardinaler deltage, og de skal være under 80 år. Det blev bestemt af Pave Paul 6. i 1970. Ved sidste tælling af kardinalerne var der 119, der opfyldte kravene. 

Når kardinalerne ankommer til konklavet, lukkes den store 
bronzedør bag dem, og alle døre og vinduer bliver forseglet med bly. Tidligere skulle kardinalerne bo i spartanske værelser i selve kapellet, men i dag bliver alle indkvarteret i hotellignende værelser i Santa Martha Huset. Når kardinaler ankommer til konklavet, sværger de at holde alt, hvad der sker under afstemningen, hemmeligt. Hvis de bryder deres løfte, bliver de bortvist fra den katolske kirke.

Der gennemføres afstemning, hvor hver kardinal på en seddel skriver navnet på den kardinal, han ønsker som pave. Denne procedure gennemføres, indtil en af dem har fået et flertal på 2/3 af stemmerne. Efter hver afstemning brændes stemmesedlerne, og røgen sendes gennem skorstenen. Ved tilsætning af kemikalier farves røgen sort, hvis afstemningen ikke har givet resultat, og hvid, hvis afstemningen har peget på en ny pave.

Den nye pave skal formelt bekræfte, at han ønsker at påtage sig valget. Han spørges: "Accepterer De valget af egen, fri vilje?" Besvarer den valgte dette med "Accepto", er han pave fra det øjeblik. Næste spørgsmål lyder: "Hvilket navn ønsker De at blive kaldt?", hvorpå han svarer, hvilket navn han ønsker at antage.

Se også 

 Religion
 Katolicisme

Romerskkatolske kirke
Esbjerg Golfklub

Esbjerg Golfklub er Danmarks tredjeældste golfklub, stiftet i 1921. Den har skiftet placering flere gange, senest fra Nørreskoven til Marbæk.

Esbjerg Golfklub (EGK) råder over to 18-huls baner, hvoraf Marbæk-banen er den mest kendte. Den blev designet af Frederik Dreyer og åbnede i 1975. Derudover råder klubben også over Myrtue-banen, der åbnede i 1993 og som i 2007 blev udvidet fra 9 til 18 huller. 

I 2004 og 2005 blev der afholdt European Challenge Tour på Marbæk-banen; vinderscoren i 2005 på +4 var den højeste vinderscore i hele sæsonen på Challenge Tour'en.

Derudover har EGK lagt bane til European Girls Championship og i 2008 skal der være EM for amatører. 

Klubben har to trænere: Ben Tinning, og den nyankomne Johannes Eriksen, der tidligere arbejdede i Blommenlyst.

Klubben råder over gode træningsfaciliteter bl.a. 6 hullers par-3 bane og en stor driving range.

Banerekorden er 64 slag og er blevet sat af Thomas Bjørn

Eksterne henvisninger 
Esbjerg Golfklubs hjemmeside 

Golfklubber og -baner i Danmark
Golfklub
Hjerting Idrætsforening

Hjerting Idrætsforening er en dansk fodboldklub. Klubben har hjemsted i byen Hjerting, ca. 7 km fra Esbjergs centrum.

Klubben spiller dens hjemmekampe på Nordvangskolens kampbane.

HIF TV 

Som et nyt tiltag har nogle af klubbens spillere rottet sig sammen og startet HIF TV, en internet kanal der viser højdepunkter fra HIF's kampe. 
"Tv-kanalen" ses primært af Hjertings fans og folk i lokalområdet. 
Programmerne spredes via internetsiden Youtube.

Andre sportsgrene 

Udover fodbold i HIF er der bl.a. også gymnastik og badminton.

Eksterne henvisninger 

 hiffodbold.com  Hjerting IF's hjemmeside

Fodboldklubber under DBU Jylland
Esbjerg Kommune
Idrætsforeninger i Danmark
Eddie Clarke

Edward Clarke (født 5. oktober 1950 i Twickenham, London, død 10. januar 2018) også kendt som "Fast" Eddie Clarke var en britisk musiker, som var bedst kendt for sin position som guitarist i bandet Fastway og tidligere guitarist i Motörhead.

Diskografi

Albums 
 1974 Curtis Knight and Zeus -The Second Coming
 1974 Curtis Knight and Zeus – Sea Of Time
 1983 Fastway – Fastway
 1984 Fastway – All Fired Up
 1986 Fastway – Waiting For The Roar
 1986 Fastway – Trick Or Treat (soundtrack album)
 1988 On Target – On Target
 1990 On Target – 1990
 1992 On Target – On Target / Bad, Bad Girls
 1993 The Muggers – The Muggers Tapes
 1993 Solo album – It Ain’t Over Till It’s Over
 2003 Motörhead – Live at Brixton Academy
 2007 Fast Eddie Clarke Anthology

Singler 
 1974 Curtis Knight and Zeus – "Devil Made Me Do It" / "Oh Rainbow"
 1974 Curtis Knight and Zeus – "People, Places and Things" / "Mysterious Lady"
 1983 Fastway – "Easy Livin’" / "Say What You Will"
 1983 Fastway – "Easy Livin’" / "Say What You Will" / "Far, Far From Home"

Gæsteoptræden 
 1994 J.B.O. BLASTphemie – på "Greetings from Fast Eddie Clarke"
 2000 Necropolis End Of The Line – solo på "A Taste For Killing"
 2003 Chinchilla Madtropolis – solo på "When The Sand Darkens The Sun"
 2005 Masque Look Out – solo på "I've Had Enough Of The Funny Stuff"
 2008 Sheep In Wolves' Clothing Motorheadbangers fan klub hyldest CD – lead guitar på Girlschools version af Motorheads 'Metropolis' sang.

Motörhead 
 Motörhead – September, 1977
 Overkill – 24. marts 1979
 Bomber – 27. oktober 1979
 Ace of Spades – 8. november 1980
 No Sleep 'til Hammersmith – 27. juni 1981
 Iron Fist – 17. april 1982
 BBC Live & In-Session – 20. september 2005

Referencer

Eksterne henvisninger 
 

Heavy metal-musikere fra Storbritannien
Guitarister fra Storbritannien
Personer fra London
Phil Taylor

Phil Taylor (født 21. september 1954, død 11. november 2015), også kendt som "Philthy Animal" Taylor, var trommeslageren for det britiske heavy metal-band Motörhead fra 1975 til 1984 og 1987 – 1992. Sammen med Lemmy og Fast Eddie Clarke betragtes det af fans som den klassiske medlemsopstilling i Motörhead.

Diskografi 
 Motörhead (1977)
 Overkill (1979)
 Bomber (1979)
 Ace of Spades (1980)
 No Sleep 'til Hammersmith (1981)
 Iron Fist (1982)
 Another Perfect Day (1983)
 Rock 'n' Roll (1987)
 1916 (1991)
 March ör Die'' (1992)

Eksterne henvisninger 
 
 

Heavy metal-musikere fra Storbritannien
Trommeslagere fra Storbritannien
Personer fra Chesterfield
Salzkammergut

Salzkammergut er et område i Østrig, der omfatter 54 kommuner og strækker sig fra byen Salzburg til Dachstein. Det ligger i tre delstater: 72 % ligger i Oberösterreich, 16 % i Steiermark og  12 % i Salzburg. Områdets hovedflod er Traun, der er en biflod til Donau.

Navnet betyder "Saltkammerets gods" og referer til det kejserlige saltkammer, som drev de værdifulde saltminer i Habsburg-dynastiet. Området er meget rigt på saltforekomster.

En del af området (det indre Salzkammergut omkring Hallstatt og Dachstein) blev optaget på UNESCO's Verdensarvsliste i 1997 pga. menneskelig aktivitet siden 2.000 år f.Kr., og at saltet udgjorde områdets rigdom frem til midten af det 20. århundrede.

Geografi 

Salzkammerguts landskab er præget af floden Traun med 76 større og mindre søer, Salzkammergutbjergene samt de omkringliggende bjerge (Dachstein, Totes Gebirge og Höllengebirge). Stort set hele Salzkammergut er formet af istidens Dachsteingletsjer, der strakte sig ud over Salzkammerguts nordgrænse. Ved gletsjerens tilbagetrækning til dens nuværende udstrækning dannedes mange søer og moseområder.

Bjergene er dannet af kalksten, der med sin høje karstificeringsgrad har dannet mange huler. Således finder man i Dachstein ikke kun Østrigs længste hule (Hirlatzhöhle), men også dem med flest drypsten i de Nordlige Kalkalper (Gasselhöhle, Schauhöhle).

Historie 
Man har sporet beboelse af området fra yngre stenalder, hvor "Mondseekulturen" mellem 3600 og 3300 f.Kr. byggede pælehuse ved søerne.

Kelterne og Illyrerne udnyttede saltforekomsterne i Salzkammergut, og en hel epoke er navngivet efter det: Hallstattkulturen efter Hallstatt ved Hallstädter See.

Kammergut er en region, som var ejet af landets regent, huset Habsburg. Den omfattede Burg Wildensteins jorde i Bad Ischl, der strakte sig fra sydenden af Traunsee til Dachstein. Siden 1419 har den været i Huset Habsburgs besiddelse, og da dets regentperiode blev indledt fra 1438 hhv. 1452, var den fra denne tid i kejseren besiddelse.

Helt ind i det 19. århundrede hørte regionen ind under saltmyndigheden i Wiens finansministerium, som administrerede Østrigs saltmonopol. Under denne tid blev tilstødende områder lagt ind under Salzkammergut for at dække det enorme behov for træ til at syde saltet.

Økonomi 
Turismen har spillet en stor rolle for området i mere end hundrede år. Salzkammergut regnes som  et godt sommerferieområde, og kejser Frans Joseph I. havde sit sommerdomicil Kaiservilla i Bad Ischl, hvorfra han regerede landet om sommeren. Det var også her kejseren underskrev krigserklæringen mod Serbien i juli 1914, som udløste 1. verdenskrig.

Området har opbygget en omfattende turistindustri, der bl.a. omfatter badning og vandski i de mange søer, bjergvandring, cykel- og rideferier, vintersport og kulturelle begivenheder. Hertil kommer mange kurbade.

Industrier findes i Ebensee, Gmunden, Laakirchen og Steyrermühl. Salzkammergut har mange småerhverv og -handel.

Verdensarvsområder i Østrig
Østrigs geografi
Nordlige kalkalper
Burghausen

Den gamle Hertugby Burghausen er den største by i Landkreis Altötting i Oberbayern i den tyske delstat Bayern. Den ligger ved floden Salzach, som her danner grænse til Østrig. På en bjergryg oven for den gamle bydel ligger den 1.043 meter lange Burg Burghausen, der er den længste borg i Europa.

Geografi

Nabokommuner 
 Haiming
 Mehring (Bayern)
 Burgkirchen an der Alz
 Sankt Radegund (Oberösterreich)
 Hochburg-Ach (Oberösterreich)

Inddeling af byen 
Burghausen er inddelt i 33 navngivne bydele og landsbyer

Eksterne henvisninger 

 Herzogstadt Burghausen e.V. (Historischer Verein 16. Jhd.)
Sankt Margaretha

Sankt Margaretha var en ung kvinde, der led martyrdøden omkring år 305. Hun var datter af en hedensk patriark, men blev omvendt til kristendommen af sin amme. Den romerske guvernør i Antiokia (i det nuværende Tyrkiet) gjorde tilnærmelser til Margaretha, men hun ville ikke gifte sig på grund af sin kristne tro. Legenden er nedskrevet i det 9. århundrede og beretter, at hun i sit fængsel blev opsøgt af djævelen i en drages skikkelse. Dragen ville sluge hende, men da hun gjorde korsets tegn måtte den onde vige. Under hendes martyrium udholdt hun mange pinsler, hvorfor tilskuerne lod sig omvende til den kristne tro. Enden blev, at hun blev halshugget.

I den sene middelalder var Sankt Margaretha en af de 14 nødhjælpere og en af fire store jomfruer (sammen med Sankt Barbara, Sankt Catharina og Sankt Dorothea). Hun beskyttede mødre mod at dø i barselsseng og børnene mod at blive vanskabte.

I billedkunsten ser man ofte Sankt Margaretha gengivet med en korsstav som attribut, som hun støder i gabet på dragen, symbolet på Djævlens besøg i fængslet. Hun bærer undertiden en krone, da hun ofte blev identificeret med den kongedatter, som Sankt Jørgen frelste fra dragen. Til hendes lidelsesinstrumenter hører også en kam og et sværd. 
 
Hendes helgendag er den 20. juli.

Tjek fødsels- og dødsår
Helgener
Kristendom
Personer henrettet ved halshugning
Heldenplatz

Heldenplatz er en plads i Østrigs hovedstad Wien af historisk betydning. Flere store begivenheder i landet har fundet sted på denne plads, hvor den kendteste er Adolf Hitlers proklamation af Østrigs Anschluss til Nazi-Tyskland i 1938.

Heldenplatz er Hofburg's ydre plads, som blev bygget under kejser Franz Joseph I.'s regeringsperiode, som en del af en større udvidelse af Hofburg. Oprindelig skulle der have været bygget to over for hinanden beliggende symmetriske bygninger med Heldenplatz i midten. Imidlertid fik man kun bygget den ene bygning inden 1. verdenskrig brød ud og det Østrig-ungarske rige kollapsede. Pladsen står derfor nu kun med den ene bygning – Neue Burg.

Navnet Heldenplatz (Heltenes Plads) kommer af de to statuer, der står på pladsen. Den ene forestiller Prins Eugen af Savoyen og den anden ærkehertug Karl af Østrig-Teschen, der begge bliver mindet som store militære ledere.

Forbundspræsidenten rediderer endvidere i en bygning med facade til Heldenplatz.

Pladser i Wien